《寿杨广文六十解组南还时署邑篆事》
宋代·孙锐

五载琴堂奏未央，乌纱紫绶鬓苍苍。
三鳣已集弘农兆，五柳仍分彭泽芳。
廉石一车归吏部，清风两袖付中郎。
山间甲子君知否，好向关西卧夕阳。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。